
Grozījumi Ministru kabineta 2023. gada 27. jūnija rīkojumā Nr. 400 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pases, centralizētās funkcijas vai koplietošanas pakalpojumu attīstības plāna apstiprināšanu"

	1.
	Rīkojuma (grozījumu) projekts
 Grozījumi Ministru kabineta 2023. gada 27. jūnija rīkojumā Nr. 400 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pases, centralizētās funkcijas vai koplietošanas pakalpojumu attīstības plāna apstiprināšanu"
	Iebildums
Lūdzam skaidrot no kādiem finanšu avotiem plānots finansēt izmaiņas projekta kopējā budžetā, to palielinot, ņemot vērā, ka 2.1.3.1.i. investīcijas "Datu pieejamība, koplietošana un analītika" finansējums ir apstiprināts un Finanšu ministrijas rīcībā nav informācijas, ka to plāno palielināt. 
Piedāvātā redakcija
-
	Jevgēnijs Burovs (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3.sadaļā veikt šādus precizējumus:
- precizēt 1.1. un 2.1. apakšpunktos norādīto informāciju ailēs “saskaņā ar valsts budžetu kārtējam gadam” un “saskaņā ar vidēja termiņa budžeta ietvaru”, jo 1.1.apakšpunktā ir jānorāda Eiropas Savienības Atveseļošanas un noturības mehānisma finansējuma daļa un 2.1.apakšpunktā jānorāda kopsumma Eiropas Savienības Atveseļošanas un noturības mehānisma finansējuma daļa kopā ar  valsts budžeta līdzfinansējumu pievienotās vērtības nodokļa izmaksu segšanai;
- tā kā projektu plānots pabeigt 2026.gada vidū, tad 2026. un 2027.gadam ailē “izmaiņas, salīdzinot ar vidēja termiņa budžeta ietvaru” nepieciešams precizēt 2.1. apakšpunktu, norādot tajā arī plānoto uzturēšanas izmaksu apmēru;
- ņemot vērā rīkojuma projekta 5. punktā norādīto projekta uzturēšanas izmaksu pieaugumu pret šobrīd apstiprināto 101 277 euro apmērā, lūdzam anotācijas 6.punktā sniegt skaidrojumu, vai VARAM ir veicis izvērtējumu minēto uzturēšanas izmaksu pieaugumu nodrošināt esošā budžeta ietvaros, ņemot vērā, ka projektam jau šobrīd saskaņā ar  Ministru kabineta 2023. gada 27. jūnija rīkojuma Nr. 400 5. punktu uzturēšanas izmaksas sasniedz 735 075 euro gadā, kā arī pamatot uzturēšanas izmaksu apmēru, norādot uzturēšanas izmaksu aprēķinu ar galvenajām uzturēšanas izmaksu pozīcijām, vienlaikus sniedzot informāciju, ka detalizētāks uzturēšanas izmaksu aprēķins tiks sniegts, kad uzturēšanai paredzētais finansējums tiks pieprasīts normatīvajos aktos noteiktajā kārtībā;
- nepieciešams precizēt vai skaidrot 6.2.apakšpunktā sniegto informāciju, jo šobrīd 6.2. apakšpunktā norādīto izmaksu bez PVN kopsumma, kam plānots paredzēt finansējuma palielinājumu projekta ietvaros, veidojas 922 907,60 euro apmērā, turklāt arī pierēķinot PVN izmaksas, kopsumma nesasniedz 1 377 180 euro apmēru, kas ir norādīts kā projekta izmaksu palielinājums.
Piedāvātā redakcija
-
	Ilze Kote (FM)

	3.
	Rīkojuma konsolidētā versija
 Projekta pase
	Iebildums
Lūdzam pārskatīt un precizēt projekta pases 4. sadaļā norādīto finansējuma sadalījumu, jo šobrīd saskaitot kopā 4.2., 4.3. un 4.4.apakšpunktus kopsumma veidojas 6 662 680 euro apmērā, kas pārsniedz rīkojumā norādīto pieejamo finansējumu 5 760 000 euro. Vienlaikus lūdzam šajā pases sadaļā skaidrot PVN kopsummas aprēķinu.
Piedāvātā redakcija
-
	Ilze Kote (FM)

	4.
	Rīkojuma (grozījumu) projekts
 Grozījumi Ministru kabineta 2023. gada 27. jūnija rīkojumā Nr. 400 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" 2.1.3.1.i. investīcijas "Datu pieejamība, koplietošana un analītika" projekta "Vienotā datu koplietošanas platforma publiskā sektora un tautsaimniecības datu koplietošanai nacionāli un Eiropas datu telpas ietvaros, t. sk. ieviešot risinājumus datu depersonalizācijai, kā arī personas pārvaldītai un kontrolētai datu koplietošanai" pases, centralizētās funkcijas vai koplietošanas pakalpojumu attīstības plāna apstiprināšanu"
	Priekšlikums
Lūdzam skaidrot, kāpēc projekta pasē tika mainīts projekta īstenošanas partneru saraksts. Lūdzam šo informāciju iekļaut anotācijā.
Piedāvātā redakcija
-
	Jevgēnijs Burovs (FM)



